
Ehitusloa andmine (Võidu prospekt 17) 

1. ASJAOLUD JA MENETLUSE KÄIK

12.01.2018 ehitisregistri elektroonilisse keskkonda laekus läbivaatamiseks ehitusloa taotlus Võidu prospekt 17 kinnistul asuva hoone  (ehitisregistri kood 118000241) lammutamiseks koos ehitusprojektiga (töö nr 2017, projekteerija Ella Tomassova).

12.01.2018 ehitisregistri  keskkonnas  on genereeritud ehitusloa eelnõu nr 1812271/00759, menetluse nr 124151 ning suunatud pädevatele asutustele kooskõlastamiseks ning arvamuse avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu on ehitusprojekt tagastatud puuduste kõrvaldamiseks.

10.04.2018 lõplikult kõrvaldatud puudustega ehitusprojekt on  projekteerija poolt tagastatud. 

30.01.2018 ehitusprojekt on kooskõlastatud Linnamajandusameti poolt.

22.03.2018 Arhitektuuri- ja Linnaplaneerimise Ameti poolt on ehitusprojekt kooskõlastatud järgmiste tingimustega: „Lammutusprojekti peatükki 2.3.1's on mainitud, et "Peale II. korpuse lammutamistööde läbiviimist allesjäänud seinad ehitatakse kinni, et tagada I. korpuse ohutust." Lisaks sellele, peale lammutamistööde läbiviimist, ehitada kinni kõik allesjäänud hooneplokki esimesel korrusel asuvad avad, et takistada hoonesse ligipääsu kõrvaliste isikute poolt ning tagada I. korpuse ohutust. Liikluskorralduse muudatusi kooskõlastada Narva Linnavalitsuse Linnamajandusametiga.”
Majandus-ja taristuministri 17.07.2015  määruse nr 97 „Nõuded ehitusprojektile“ § 25 lg 1 kohaselt Ehitise osaliseks või täielikuks lammutamiseks koostatava ehitusprojekti koostamise lähtealuseks, lisaks ehitusseadustiku § 14 lõikes 1 sätestatule on tellija esitatav lähteülesanne, ehitusuuring, olemasoleva situatsiooni kirjeldus, huvitatud isikute seisukohad ning pädeva asutuse korraldused ja ettekirjutused.

11.04.2018 ehitusprojekt on kooskõlastatud järelevalve osakonna poolt järgmiste kõrvaltingimustega:

Enne lammutustööde alustamist koos ehitamise alustamise teatisega ehitisregistri elektroonilise keskkonna kaudu esitada:

· Piirdeaia paigaldamise asendiplaan, mis on kooskõlastatud maaomanikuga, kellele kuulub piirdeaia paigaldamise asukoha maaala.

· kooskõlastatud lammutustööde teostamise ajad ning tehnoloogia kõrval asuva kortermajaga

· Kooskõlastatud linnamajandusametiga liikluskorralduse tööde teostamise ajaks, vajadusel tänavate sulgemine.

· Asendiplaan lammutustööde organiseerimise kavaga, kus on kirjeldatud lammutustööde tehnoloogia

· Kuna projektis puuduvad tehnovõrkude ja rajatiste lahtiühendamise tingimused ja kohad, kooskõlastatda tehnovõrgu ja -rajatise omanikuga  tehnovõrgu või -rajatise lahtiühendamise, või vajadusel likvideerimise meetodid.

· Juhul, kui lammutustööde läbiviimiseks on vajalik tehnovõrgu ja -rajatise ümbertõstmine või mõni muu ehitustöö, koostatakse selle kohta iseseisev ehitusprojekt ning esitatakse selleks vastav ehitusloa taotlus

· Järgida Narva linna heakorra eeskirjad

Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.   ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3.  Ehitusseadustiku § 42 lg 3 p.5 kohaselt ehitusloa kõrvaltingimusena võib eelkõige sätestada  ehitise või ehitamise keerukusest tulenevad lisatingimused ehitamiseks

3. OTSUS

3.1. Anda ehitusluba Võidu prospekt 17 kinnistul asuva hoone  (ehitisregistri kood 118000241) lammutamiseks vastavalt ehitusprojektile (töö nr 2017, projekteerija Ella Tomassova).
3.2. Enne ehitustööde alustamist täita korralduse punktis 1 arhitektuuri ja planeerimise ning järelevalve osakonna kõrvaltingimused.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

